
Da li je dopušteno posjećivanje predavanja čovjeka poznatog kao sufija koji se povlači u tekiju i moli svoje šejhove, a ne Svemogućeg Allaha?


* 
* 
* 
* 
* 
* 
* 

 
Da li je dopušteno posjećivanje predavanja čovjeka poznatog kao sufija?

Musliman mora paziti od koga usvaja vjersko ***[znanje](https://pitajucene.com/search/znanj/questions/ "Pretraži pitanja o znanju")***, naročito pitanja koja se tiču vjerovanja. Danas na da’vetskom polju možemo sresti ljude koji promiču opasno i pogrešno razumijevanje vjere, pozivajući obično u jednu ili drugu krajnost, najčešće u haridžizam, krajnost kojom su zaraženi mnogi omladinci, ili u murdžizam, krajnost kojom su iskušani mnogi muslimani. Sufizam je, nesumnjivo, krajnost i stranputica na čiju su opasnost upozoravali učenjaci kroz dugi niz stoljeća.  

Mnoge sufijske predvodnike učenjaci ehli-sunneta proglasili su nevjernicima zbog njihovih izjava ili postupaka koji potiru osnovu imana. Stoga, muslimanu je zabranjeno slušanje predavanja koja drže sufije, sjedenje u njihovim halkama, čitanje njihovih publikacija i povođenje za novotarijama koje izmišljaju. Svevišnji Allah neke je novotare obdario retorikom koju koriste izazivajući sumnje u ljudskim srcima, a te su sumnje, kako tvrdi imam Zehebi, zarazne i uništavaju srca. (Vidjeti: *Sijeru ealamin-nubela*, 7/261.)  

To je još zabranjenije ako se radi o čovjeku koji moli mrtve i traži da ispune neku njegovu potrebu, odnosno traži od živih ono što samo Allah može. ***[Dova](https://pitajucene.com/search/dova/questions/ "Pretraži pitanja o dovama")*** je ibadet, obavijestio nas je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ,(Tirmizi i Ibn Hibban, s vjerodostojnim lancem prenosilaca.) a ibadet se smije upraviti isključivo Uzvišenom Allahu, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


